เรื่องร้องเรียน: รบกวนช่วยตรวจสอบ บริเวณถนนสุขสวัสดิ์ ช่วงบริเวณ ซ.สุขสวัสดิ์ 35  ครับ  ช่วงนี้มีการปิดถนน ทั้งขา-ขาออก เพื่อทำรถไฟฟ้าสายสีม่วง ถนนบริเวณดังกล่าว เหลือ 3 เลน ช่วงหัวค่ำ จะมีร้านอาหารเปิด 2 ร้าน แถวนั้น และจะมีการตั้งโต๊ะเพื่อให้คนนั่งกินข้าว “บนทางเท้า” และ คนที่มาใช้บริการจะ”จอดรถบนถนน” ซึ่ง ทำให้ถนนหายไป 1 เลน จาก 3 เลน เลนที่ 2 ทางตรง เลนที่ 3 ทางกลับรถรอไฟแดง รถที่ลงจากทาฃด่วน และที่มาจากทางดาวคะนอง จะต้องชะลอ และเบี่ยงมาเลนที่ 2 จาก เลนที่ 1 ทำให้รถชะลอตัว เกิดปัญหาคอขวดครับ
การดำเนินการของเจ้าหน้าที่: สำนักงานเขตราษฎร์บูรณะ โดยฝ่ายเทศกิจ จัดเจ้าหน้าที่เทศกิจ 254 ตรวจสอบเหตุร้องเรียนผู้ค้าตั้งวางโต๊ะขายของบนทางเท้า  จากการตรวจสอบพบผู้ค้าตั้งวางโต๊ะขายของกีดขวางบนทางจริง เจ้าหน้าที่ได้ประชาสัมพันธ์แจ้งผู้ค้าให้เคลื่อนย้ายพร้อมกำชับไม่ให้ตั้งวางโต๊ะขายของบนทางเท้าอีกแล้วได้นำผู้ค้าให้เข้ามาดำเนินการเปรียบเทียบปรับตามพ.ร.บ.รักษา ฯ 2535 ที่สำนักงานเขตเรียบร้อยแล้ว ทั้งนี้เจ้าหน้าที่จักได้ตรวจกวดขันต่อเนื่องต่อไป บริเวณซอยสุขสวัสดิ์ 35 ถนนสุขสวัสดิ์
ความเห็นของผู้แจ้ง: ทำงานรวดเร็วมากครับ ขอชื่นชมเจ้าหน้าาที่ครับ ควรจะมีเพิ่มรายละเอียด เช่นหลังจากการเสียค่าปรับแล้วทางร้านจะจัดการอย่างไรกับการจอดรถขวางจราจร เกรงว่าสุดท้ายแล้วปัญหาก็จะยังอยู่ ครับ
พื้นที่: แขวงราษฎร์บูรณะ เขตราษฎร์บูรณะ กรุงเทพมหานคร